b"\n_START_ARTICLE_\nMotoneurona\n_START_SECTION_\nFunci\xc3\xb3\n_START_PARAGRAPH_\nLa interf\xc3\xadcie existent entre una motoneurona i una fibra muscular \xc3\xa9s una sinapsi especialitzada denominada placa motora o uni\xc3\xb3 neuromuscular. La transmissi\xc3\xb3 de l'impuls nervi\xc3\xb3s per part de la motoneurona condueix a l\xe2\x80\x99alliberament de neurotransmissors a la membrana postsin\xc3\xa0ptica de la c\xc3\xa8l\xc2\xb7lula muscular, que cont\xc3\xa9s receptors que reconeixen aquest senyal i desencadenen una resposta espec\xc3\xadfica. _NEWLINE_En animals invertebrats, depenent del neurotransmissor em\xc3\xa8s i del receptor present, la resposta pot ser tant la inhibici\xc3\xb3 com l\xe2\x80\x99excitaci\xc3\xb3 de la fibra muscular. En canvi en els vertebrats la resposta sempre \xc3\xa9s excitat\xc3\xb2ria. La relaxaci\xc3\xb3 muscular nom\xc3\xa9s es produeix en els animals vertebrats mitjan\xc3\xa7ant la inhibici\xc3\xb3 de la motoneurona, per aix\xc3\xb2 elsrelaxants musculars actuen a nivell de les motoneurones disminuint la seva activitat electrofisiol\xc3\xb2gica o colin\xc3\xa8rgic, sense que hi hagi una activitat directa sobre els m\xc3\xbasculs _NEWLINE_Quan la funci\xc3\xb3 d\xe2\x80\x99aquestes c\xc3\xa8l\xc2\xb7lules est\xc3\xa0 alterada, es produeixen diverses malalties que en conjunt reben el nom de malaltia de la motoneurona.\n_START_SECTION_\nMotoneurones som\xc3\xa0tiques\n_START_PARAGRAPH_\nLes motoneurones som\xc3\xa0tiques es classifiquen en dos tipus, \xc2\xabneurones eferents alfa\xc2\xbb i \xc2\xabneurones aferents gamma\xc2\xbb. L\xe2\x80\x99adjectiu \xc2\xabeferent\xc2\xbb denota que el flux d\xe2\x80\x99informaci\xc3\xb3 es d\xc3\xb3na de forma centr\xc3\xadfuga del sistema nervi\xc3\xb3s central cap al sistema nervi\xc3\xb3s perif\xc3\xa8ric."